
clusion ta nos mision pa no laga niun hende atras! 

PETIT COMITE TA ENTREGA REGALO NA 
MINISTER MADURO Y MINISTER ODUBER 


E cuadranan lo ta un recordatorio pa e compromiso di cada 
ministerio pa solucion di e problematica di cacho na Aruba 









Diamars mainta, miembro di e Petit Comite di e Plan Nacional 
cu ta atende cu e problematica di cacho riba caya a entrega 
na Minister Xiomara Maduro y Minister Dangui Oduber nan 
regalo, cua ta un cuadra pa cada Minister di un di e ganadonan 
di e concurso di pintamento “Stima bo cacho” cu a tuma luga 
dialuna 26 di augustus 2019, Dia Internacional di Cacho, pa 
diaranson 25 di september 2019. E concurso tawata hopi 
exitoso. E cuadranan cu a wordo regala na e Ministernan a 
wordo firma door di e artistanan riba e dia cu nan a ricibi nan 
premio dia 4 di october 2019, esta riba Dia di Bestia. 


Cu e cuadranan cu tur Minister a haya, e Petit Comité kier 
recorda cada Minister di nan compromiso pa cu e plan nacional 
multidisciplinario aki cu ta rekeri compromiso di di tur ministerio 
den corto o largo plaso pa e wordo realisa y ta un solucion 
exitoso y duradero pa cu e situacion di e cachonan na Aruba. 





Prome Minister Evelyn Wever-Croes tambe tawata na e 

entregamento di premio y a felicita ambos Minister cu nan 

bunita cuadro pinta pa nos muchanan den e concurso pa H 

conscientisa nan riba e cuido di mascota y asina crea un Gabinete Wever-Croes 
base solido di doñonan cu ta cuida nan mascotanan di forma 

responsabel. Ta spera cu cada Minister pone e cuadranan aki 

na un luga special. 











MINISTER OTMAR ODUBER 


MINISTER di Desaroyo Teritorial, Infrastructura y Medio Ambiente 


COMUNIDAD ACUDIENDO NA DIP PA 





REGISTRA NAN 

RANCHO /CASITA CRIOYO 








Manera ta conoci, desde cu Minister Otmar Oduber a asumi 
e responsabilidad como e mandatario encarga cu desaroyo 
teritorial, infrastructura y medio ambiente, a pone hopi enfoke 
riba transparencia den e manehonan cu tin na diferente 
departamento. Un di e manehonan aki ta pa regula e casitanan 
crioyo, conoci como e ranchonan rond di Aruba na costanan y 
riba rif. 


Director di DIP Haime Croes a informa recientemente cu gran 
cantidad di persona ya a pasa y busca formulario di registracion, 
pa cual actualmente tin 65 registracion na DIP di personanan 
cu a cumpli cu tur rekisito. Esaki ta un cantidad cu ta calcula 
cu lo aumenta, considerando e cantidad di ranchonan cu tin. 
Pesey DIP ta informa cu ainda tin oportunidad pa comunidad 
pasa DIP y registra nan rancho/casita crioyo te na januari. 


Pakico e maneho aki? 


(1) Pa control y vigilancia. E ta necesario pa regula locual 
ta pasando cu e casitanan aki, hopi biaha tin hopi sushi rond di 
nan, ilegalidad cu ta tuma luga den nan y actonan inmoral. Cu 
e proceso di registracion, esnan cu ta reconoce cu e casita ta di 
nan lo haya un permiso pa esaki y lo mester para responsabel 


p'e. 


(2) Pa evita cu e cantidad ta sigui aumenta. Desde cu a 
anuncia e maneho, no ta permiti pa mas di e casitanan aki wordo 
construi. A traves di imagenan satelite lo controla anualmente 
e cantidad di casita cu tin y si tin cu a bin acerca. Casitanan cu 
bin acerca no lo wordo permiti y lo wordo remove. E casitanan 
existe tampoco ta wordo permiti pa amplia. 


Diamars 3 December 2019 


INLINE N 





DIP ta informa: 


INICIO DI HOORZITTING PA ROPV 


Dialuna 2 di december 2019 tabata e ultimo dia di entrega di 
zienswijze pa e concepto di ROPV. Durante un rueda di prensa, 
Director di DIP Haime Croes a informa cu dialuna mainta por 
a conta cu e cantidad di 35 zienswijze entrega. Esaki DIP 
ta considera hopi bon resultado, compara cu e cantidad di 
zienswijze cu a ricibi ora cu a trata e ROP. 


Inicio hoorzitting 
Awor cu e fase aki a termina DIP ta informacu ta inicia dibiaha 
cu e hoorzittingen cu lo tuma lugar riba e siguiente fechanan: 


- 3 y 9 di december 2019 di 4or di atardi pa 6or di atardi 
na DIP. 

- 5 y 6 di december di 9or pa 11or di mainta den sala di 
conferencia grandi di DOW. 


Pues tur persona cu a entrega zienswijze lo ricibi e oportunidad 
pa reuni cu DIP durante di 20 minuut pa trata cualkier 
preocupacion y intercambia pensamento. Ta spera di conta 
cu presencia di tur persona cu a entrega zienswijze, pa di e 


ROPV. E proceso aki ta sumamente importante pa despues 
por continua cu e di evaluacion pa trece e concepto final di 
ROPV mas pronto cu ta posibel. 














forma aki forma parti na e proceso di democratisering di e 

MINISTER di Finansa, Asuntonan Economico y Cultura 


$ 


mo 
MINISTER XIOMARA Ruiz-MADURO 
| f. Á 





Minister Xiomara Maduro: 


CARTAC TA VALIDA E CIFRANAN DI 
CUENTANAN NACIONAL Y GDP NOBO DI ARUBA 

















Minister Maduro a reuni hunto cu expertonan di Departamento 
di Estadistica CBS y Senior Advisor di Caribbean Regional 
Technical Assistance Centre CARTAC y IMF advisor Sr. Zia 
Abbasi riba e cifranan di e Cuentanan Nacional y e GDP nobo 
di Pais Aruba. Sr. Abassi a haci un analisis di e informacion y 
metodologia cu CBS ta usa pa traha e Cuentanan Nacional di 
Aruba y pa stipula Aruba su GDP y ta yega na e conclucion cu 
no tin motibo pa duda den e cifranan presenta pa CBS. 


Recientemente CBS a produci e Cuentanan Nacional di 2013 
te cu 2017 y hunto cu esaki a trece un adaptacion na e GDP di 
nos Pais. Pa valida e informacion nobo aki pa su uso door di 
instancia local y internacional manera IMF y e companianan di 
rating, Gobierno a pidi CARTAC pa revisa e cifranan y tambe 
e methodologia usa. 


E resultado ta mustra cu e data y metodologia cu CBS ta usa 
ta completo, consistente y detaya. Pues no tin motibo pa duda 
den e cifranan presenta den e Cuentanan Nacional y tampoco 
den e cifra di Aruba su GDP nobo 

VIVECA RINCONES-SOLOGNIER A CUMPLI 30 
ANA DEN SERVICIO DI PAIS sine 


Dia 1 di december Chef di Bureau MinFEC, Viveca Rincones- 
Solognier a cumpli 30 aña den servicio di Pais Aruba. Minister 
di Finansa, Asuntonan Economico y Cultura ta gradici Viveca 
pa tur su 30 aña di servicio loyal na Pais Aruba. Den e 
transcurso di 30 aña, Viveca a labora pa Conseho di Minister, 
na Departamento di Relacion Exterior, hunto cu ex Minister 
Swaen y awor ta motor pa e bureau MinFEC. Pa e ocasion aki 
Viveca a ricibi e acostumbrado envelop y un bunita regalo den 
presencia di su esposo y dos yiunan. Masha danki Viveca pa e 
trabou excelente y nos ta spera cu Dios por Bendiciona bo pa 
bo por cumpli hopi aña mas den servicio publico na bienestar 
di Pais Aruba. 

DIA INTERNACIONAL DI PERSONA CU 
LIMITACION 2019 


Desde 1992, Dia Internacional di Persona cu Limitacion 
(International Day of Persons with Disabilities (IDPD)) ta wordo 
observa tur aña riba 3 di december. E aña aki atrobe Ministerio 
di Asunto Social y Labor y Departamento di Asunto Social kier 
para keto riba e dia aki pa reflexiona riba e bida di e persona cu 
ta biba cu un limitacion. E tema di Nacionnan Uni pa e aña aki 
ta “Promoviendo e participacion di personanan cu limitacion y 
nan liderazgo: tumando accion riba e Agenda di Desaroyo di 
2030” ('Promoting the participation of persons with disabilities 
and their leadership: taking action on the 2030 Development 
Agenda'). 


Cu e tema aki nos como pais mester analisa si e condicionnan 
t'ey pa personanan cu limitacion realmente por participa den 
nos sociedad y asina, mescos cu cualkier otro persona, haya 
oportunidadnan segun nan capacidad pa carga posicionnan di 
liderazgo. 


Rond mundo ta conoci cu e poblacion di personanan cu 
limitacion por lo general ta biba bou di condicionnan menos 
faborabel y pa e motibo aki nan ta wordo considera como un 









grupo vulnerabel. 


Investigacion haci bou di clientenan cu limitacion y nan 
cuidadonan ta haci cu Departamento di Asunto Social ta pone 
atencion riba ocho area cu mas tanto ta influencia e calidad 
di bida di e persona cu limitacion. Pa mehora e calidad di 
bida ta importante pa percura cu tin servicionan cu ta ahusta 
na e necesidad di e persona cu limitacion. Mester crea mas 
posibilidad pa e persona cu limitacion por integra den mercado 
laboral y haya empleo cu e por haci (sea paga o boluntario). 


Mester mehora e aceptacion y socialisacion di e persona cu 
limitacion den nos comunidad pa e por sinti cu e ta parti di 
dje. Mester crea e posibilidad y infrastructura pa e persona 
por mobilisa mas y pa mas facil e por yega na educacion 
pa su desaroyo personal. Mester crea un miho sistema di 
revalidacion pa e por yega su maximo potencial di su funcion y 
mantene esaki. No por falta e sosten pa e famia y personanan 
significante cu ta encarga cu e cuido y sosten pa e persona cu 
limitacion. 


ento di Asunto Social 

Continuacion Pagina 9 


Ministerio di Asunto Social y Labor y Departamento di Asunto 
Social ta tuma nota di hopi actividad y desaroyo cu ta tumando 
luga den nos comunidad pa mehora e calidad di bida di nos 
hendenan cu limitacion. Un palabra di aprecio y sosten ta bay 
pa tur grupo di interes, formal y informal, y pa e Plataforma 
di Organisacionnan (PPL) cu tin e porvenir y bienestar di 
Personanan cu Limitacion na pecho. Boso amor pa e ser 
humano ta indispensabel y impagabel. 


Un aprecio enorme ta bay pa e mayornan, rumannan, otro 
famia, bisiña y otro personanan significante cu ta duna e 
cuido y atencion. Sa cu boso amor y sosten ta crucial pa e 
sobrevivencia di boso ser keri y esaki no por wordo reemplasa. 
E dia Internacional aki ta pone nos reconfirma nos compromiso 
pa sigui colabora na hisa e calidad di bida di e Persona cu 
Limitacion cu ta miembro di nos famia Arubano y como tal ta 
forma parti di nos comunidad. Pabien y feliz dia! 








DIA INTERNACIONAL DI HENDE CU CAPACIDAD LIMITA 


"RECONOCE MI PA MI ABILIDAD, NO PA 
MI INCAPACIDAD" - SCP 














MINISTER ANDIN BIKKER 


MINISTER di Husticia, Seguridad y Migracion 


MINISTERIO DI DEFENSA HULANDES TA 
CONDECORA GRUPO DI CUERPO POLICIAL CU 
A YUDA SINT MAARTEN DESPUES DI HORCAN 


Na September 2017 Cuerpo Policial a duna asistencia den 
e situacion cu a presenta cu tanto horcan Irma como horcan 
Maria cu a pasa tras di otro y afecta Sint Maarten. Pa reconoce 
e polisnan cu a bay yuda na Sint Maarten, Korp Chef a haci 
un apelacion pa entrega medaya na e polisnan cu a bay yuda 
mantene ordo. 


Minister Bikker despues di a ricibi e peticion a bay Conseho di 
Minister y a dicidi di manda un carta pa tanto gobierno di Sint 
Maarten como gobierno di Hulanda ministerio di defensa cu e 
peticion. Na October afia pasa durante Torneo di Reino Minister 
di Husticia di Sint Maarten Sr de Weever a haci condecoracion 
na e grupo di polis cu a bay yuda na e isla. E biaha aki ta 
turno di Minister di Defensa di Hulanda cu a otorga e medaya 
na e mesun grupo y esaki ta un medaya cu a institui desde 
1971 y ta gruponan hopi selecto den ultimo decadanan a bin 
na remarca pa haya e medaya aki. 


Minister Bikker tabata presente na e condecoracion dialuna 
atardi na Mariniers Kazerne y ta sumamente orguyoso cu 
e grupo di polis a bin na remarca pa haya e medaya aki for 
di Defensa Hulandes. Tambe Minister Bikker ta hopi gradici 
y orguyoso pa loke e grupo di Aruba den e caso aki di 
Cuerpo Policial, a duna su parti humanitario den asistencia 
di mantencion di ordo. Awor ta pa di dos biaha e grupo aki ta 
haya condecoracion y reconoci cu un medaya. 

MINISTER DANGUI ODUBER 


MINISTER di Turismo, Salud y Deporte 

Minister Dangui Oduber: 


DESPUES DI UN INVERSION DI 25 MIYON 
DOLLAR, COURTYARD BY MARIOTT TA 
HABRI SU PORTANAN OFICIAL! 


Dialuna anochi Minister di Turismo Sr. Dangui Oduber tabata 
na Courtyard by Marriott (ex The Mill Resort) caminda a tuma 
lugar e desvelacion oficial di e hotel. Aki e mandatario a duna un 
discurso unda e la expresa di ta contento di por tin e previlegio 
pa forma parti di e conversion di The Mill Resort den Courtyard 
by Marriott, despues di un inversion di 25 miyon dollar esaki ta 
keda habri oficialmente. Segun Minister Oduber esaki ta e tercer 
hotel pa habri dentro di un luna di tempo. Esaki ta confirma 
y demostra e confianza brinda door di inversionistanan den 
nos gobierno, nos economia y nos turismo. E confianza den 
maneho di Minister Dangui Oduber ta grandi y e inversionan 
haci ta prueba di esaki. Minister Oduber ta boga pa turismo di 
calidad y cu proyectonan asina aki di upgrading ta cuadra cu e 
vision di Minister. Sigur un logro grandi pa nos turismo! 


E propiedad di Courtyard by Marriott ta bira e di 10 propiedad di 
Courtyard den Caribe y e di 6 hotel representa door di Marriott 
Corporation na Aruba cu mas di 2100 camber. Minister Oduber 
a expresa den nomber di Gobierno di Aruba cu pais Aruba ta 
sigui profundamente agradecido cu Marriott Corporation pa 
nan compromiso continuo cu nan tin cu pais Aruba y e liderazgo 
cu nan ta duna den cultiva y fomenta standardnan halto di 
excelencia den hospitalidad, asina e mandatario a trece dilanti. 
Minister Dangui Oduber a trece dilanti cu den e maneho di 
gobierno aki ta stimula tur hotel pa apunta un General Manager 
Arubiano. Ya por tuma nota cu na diferente hotel esaki ta e 
caso manera na Hyatt Place, Divi Phoenix, Divi Golf, Aruba 
Beach Club y awor Courtyard by Marriott. Minister a manda 
pablabranan di exito pa e General Manager nobo cu ta Sra. 
Vicky Perez den su funcion nobo. 


Minister Dangui Oduber a menciona cu e inversion pa 
habrimento di e hotel ta un muestra di e compromiso den e 
desaroyo sostenibel di producto Aruba y e exito continuo den 
e industria turistico. E maneho di Gobierno ta basa riba trece e 
turista di calidad, e turista cu ta laga mas placa atras. Turismo 





ta pasando den su mihor momento y e cifranan ta papia pa 
nan mes. Gobierno lo sigui traha riba e deversificacion di nos 
turismo y cu un cadena di hotel manera Courtyard by Marriott 
nos ta riba un bon caminda. 


Pabien na Courtyard Marriott Resort, sigur na e inversionista, 
desaroyadornan, staff y personal. E confianza den nos gobierno 
y nos economia ta keda wordo demostra. 

At 
Ministerio di Turismo, 
Salubridad Publico y Deporte 


Minister Dangui Oduber ta felicita 
COURTYARD? 


BY MARRIOTT 


cu nan apertura oficial 


ohien Araba ue progecfo akil 
Dacrando pa upghading du nok fuhibmao 


e 

Prome Minister Evelyn Wever-Croes: 


PROME MINISTER TA APOYA E MOVECION 
CLIMATE ACTION ARUBA 


“Sostenibilidad ta cuminsa cu nos mes” 


Diahuebs merdia a tuma luga na Wilhelminapark un accion 
organisa pa Climate Action Aruba. Climate Action Aruba a exigi 
atencion riba cambio climatico y Premier Evelyn Wever-Croes 
a apoya e movecion Climate Action Aruba pa nan empefio, pa 
ta e ehempel, pa ta e speransa pa nos futuro generacionnan. 


Gabinete Wever-Croes tin sostenebilidad halto riba agenda. 
Leynan manera prohibicion di plastic di un solo uzo, styrofoam, 
oxybenzone y creacion di marine park, e importancia di 
economia circular den nos vision economico, ta apenas algun 
pa logra e meta y vision di sostenibilidad. 


“Climate change’ ta un reto grandi pa nos planeta, y Aruba 
no ta un exclusion. Nos decisionnan y excogencianan di awe 
tin efecto duradero riba mafian. P'esey, e compromise di 
Gabinete Wever-Croes ta pa un desaroyo sostenibel, cu cuido 
di nos medio ambiento y naturalesa como un prioridad halto y 
'non-negotiable'. Pero tambe un maneho di energia renobable 
integral pa yuda reenforsa nos economia. 


Nos manera di biba actual y nos patronchi di consumo a bira 
uno no balansa. Nos ta consumi mas cu nos ta produci y 
nos no ta consciente suficiente di e impacto di nos consumo. 
Sostenibildad ta cuminsa cu nos mentalidad. 


Y esaki no necesariamento ta significa cambio drastico di 
un dia pa otro. Nos por cuminsa cu cambionan chikito cu 
nos tur por haci den nos bida diario cu por haci un diferencia 
grandi. Un apelacion ta bay na nos comunidad pa nos tur ta 
mas consciente di nos actonan y escogencianan di tur dia. 
Pa nos cuida nos medio ambiente, nos bio-diversidad y nos 
animalnan. Lesa buki di medio ambiente y naturalesa cu nos 
yiunan, pa asina por lanta e curiosidad den nan di chikito pa cu 
nos planeta, y nos dushi isla. 








Prome Minister a enfatisa: “Nos dushi Aruba ta bendiciona. 
Ban uni, pa nos por preserve. E ta nos deber na nos proximo 
generacionnan pa ta mas consciente y tur dia cu pasonan 
chikito, ta ciudadano mas responsabel, p'asina nos y nos 
yiunan y nan yiunan por disfruta di nos dushi tera pa hopi afia 
mas. Sostenibilidad ta cuminsa cu nos mes. Esaki ta e cambio 
cu bo kier wak den mundo. Nos no a yega ainda, y nos lo no 
para keto. Esey ta e compromiso di Gabinete Wever-Croes”. 

RESUMEN DI SIMAN 
DI GABINETE WEVER-CROES 
25 NOV - 1 DEC 





* Siman pasa mientras cu Premier Evelyn Wever-Croes 
tabata na Hulanda, a firma, den nomber di Minister di 
Finansa, Asuntonan Economico y Cultura, Xiomara Maduro, 
prolongacion di e acuerdo di cooperacion entre Gobierno di 
Aruba y Rijks Universiteit Leiden riba tereno di arkeologia. 


* Despues di 3 dia di reunionnan intensivo na Hulanda 
cu resultadonan positivo, Premier Evelyn Wever-Croes di 
regreso na Aruba, a wordo ricibi pa coleganan, famianan, 
sostenedornan y a duna un conferencia di prensa pa elabora 
riba e reunionnan na Hulanda. 


* Premier Evelyn Wever-Croes a asisti na Colegio Arubano su 
celebracion di 60 afia di existencia y a ricibi un reconocemento 
di Colegio Arubano. 


* Premier Evelyn Wever-Croes, Minister Xiomara Maduro 
y Minister Chris Romero a ricibi bishita di trabao di Minister 
Giselle Mc William, Minister di Asuntonan Economico y Turismo 
di Corsou y a delibera riba mas cooperacion entre Aruba y 
Corsou. 


* Siman pasa tabata tin e apertura di Orange Aruba 2019 na 
Futura Café. Orange Aruba ta 16 dia di conscientisacion riba 
abuso contra hende muhe. Premier Evelyn Wever-Croes hunto 
cu Minister Glenbert F. Croes tabata presente na e apertura y a 
hiba palabra y a gradici Fundacion Hende Muher den Dificultad 
pa e invitacion y pa e bunita trabou. 


* Dia 26 di november ultimo, Aruba a recorda 33 afia di 
fayecimento di nos gran Libertador Betico Croes. Gobierno di 
Aruba a ofrece un ofrenda floral pa recorda e fecha aki. 


* Siman pasa a tuma luga e 2do Congreso Dialogo Tripartiet 
Social Laboral bou guia di Minister Glenbert F Croes. Premier 
Evelyn Wever-Croes tambe a hiba palabra y ta contento cu 
despues di 26 afia e ley di ARBO ta birando realidad 


* Climate Action Aruba a exigi atencion riba cambio climatico 
y Premier Evelyn Wever-Croes a apoya e movecion Climate 
Action Aruba pa nan empeño, pa ta e ehempel, pa ta e speransa 





pa nos futuro generacionnan. 


* Premier Evelyn Wever-Croes a compaña Minister Glenbert 
F Croes y dirigentenan di Sociaal Crisis Plan pa honra e 
angelitonan Richandroh y Eugene, 2 aña despues di nan 
fayecimento. 


* Gobierno a dicidi di prolonga e ciere di frontera cu Venezuela 
pa 3 luna mas 


* Despues di e atake cibernetico riba Hospital, Gobierno a 
decreta un crisis nacional pa evita cu e situacion ta bira un 
calamidad. Gobierno ta sigura cu salud di pacientenan no ta 
core peliger, sinembargo e proceduranan na Hospital ta socede 
manual y ta tuma mas tempo y pesey ta pidi cooperacion y 
comprension di comunidad. 


+ Diamars 26 di november Minister di Husticia mr. Andin 
Bikker, conhuntamente cu Prome Minister mr. Evelyn Wever- 
Croes y Minister di Asuntonan Social y di Labor sr. Glenbert 
Croes, a reuni cu un delegacion di UNICEF. Durante e reunion 
introductorio a intercambia ideanan pa explora posibel 
cooperacion den cuadro di proyectonan innovativo di UNICEF 
pa cu por ehempel ‘restorative justice’. ‘Restorative justice" 
ta regarda programanan dirigi na restaura e daño causa na 
victimanan di crimen, pa medio di resolucion alternativo, y ta 
yuda promove e rehabilitacion y reintegracion di e hoben cu a 
comete un hecho castigabel. 


* Diaranson 27 di november Minister Bikker tabata presente 
na un simposio di Fundacion Hende Muhe den Dificultad. 
E fundacion a dedica e simposio entre otro na miembronan 
Korps Politie Aruba. Minister Bikker a hiba palabra caminda el 
a gradici e fundacion pa duna oportunidad na miembronan di 
nos Cuerpo Policial pa atende e simposio ya cu den e trabou 
policial hopi biaha Polis ta e prome cu ta asisti na casonan di 
violencia domestico como “first responder’. E temanan trata pa 
e oradornan tabata entre otro ‘Anti-bias policing and preventing 
violence against women' y ‘Officer safety at domestic violence 
response’. 


INLINE 

Continuacion Resumen di Siman 


* Diahuebs 28 di november Minister Bikker a reuni cu 
respresentantenan di AHATA referente e proyecto di ley 
‘Landsverordening Toezicht Kansspelen’ cu ta bay introduci 
supervision moderno pa e industria di weganan monetario 
manera casinonan y loteria, a base di recomendacionnan di 
FATF (http://www.fatf-gafi.org/home/). E recomendacionan 
di FATF ta dirigi pa preveni y combati mal uzo di e sistema 
financiero di un pais pa sconde procedencia di fondonan of 
financia actividadnan ilicito. 


* Tambe Minister Bikker ricibi na su oficina miembronan di 
directiva di Fundacion Hende Muhe den Dificultad y e dos 
oradornan di e simposio: sra. Adriana Villalobos, Directora di 
OFIM Goicoechea di Costa Rica, y sr. Mark Wynn, ‘Domestic 
Violence Prevention Trainer & Consultant’. Minister Bikker 
un biaha mas a mustra su aprecio y gratitud pa e trabou 
cu Fundacion Hende Muhe den Dificultad ta haci pa nos 
comunidad y tambe pa e oportunidad cu e fundacion a duna na 
miembronan di nos Cuerpo Policial pa por a atende y participa 
na e simposio. 


* Diabierna 29 di november Minister Bikker, hunto cu un 
delegacion di Parlamento di Aruba y Director interino di 
Departamento di Asuntonan di Casino, a bishita Gaming Control 
Board di Corsou (https://www.gamingcontrolcuracao.org). E 
bishita a tuma luga den cuadro di un sesion di presentacion 
riba funcionamento di leynan comparabel cu e proyecto di ley 
Landsverordening Toezicht Kansspelen, cual ta bay introduci 
supervision moderno pa e industria di weganan monetario 
manera casinonan y loteria a base di recomendacionan di FATF. 
E bishita tabata uno fructifero y informativo pa e delegacion y 
a keda hopi gradici na e fundashon GCB pa e atencion ricibi. 


* Minister di Ensefiansa a habri e siman cu un reunion cu 
e grupo di Trabao Scol Saludabel hunto cu expertonan di 
Hulanda unda a haci un presentacion di e resultadonan di un 
investigacion en cuanto ‘Welzijn op scholen', den presencia 
tambe di Mininster di Asuntonan Social. 


* E consultancy Berenschot a reuni cu Minister di Ensefiansa 
y otro stakeholders pa recauda informacion pa yega na un 
conseho en cuanto futuro di MBO opleidingen na Boneiro den 
cooperacion cu Aruba y Corsou, riba encargo di Ministerie van 
Onderwijs, Cultuur en Wetenschap di Hulanda. 


* Minister di Ensefiansa a reuni cu Minister Plenipotenciaro na 
Hulanda, kende hunto cu Directie Onderwijs a duna informacion 
na futuro studiantenan cu ta pensa di biaha na augustus pa 
Hulanda pa asina nan ta miho prepara. 


* Minister di Ensefiansa hunto cu Minister di Finansa, Asuntonan 
Economico y Cultura, Xiomara Maduro a haci apertura di Apro 
Plastic Recycle Center na San Nicolas cu ta pas den e Vision 
Economia Circular 2050 y pa loke ta stimula desaroyo di San 
Nicolas. 


* Minister di Ensefiansa a cera e siman cu un encuentro cu sr. 
Marco de Souza di Stichting Leerorkest Amsterdam hunto cu 
directiva di Stichting Leerorkest Aruba, unda a keda expresa 
elogio pa e forma con Aruba ta implementando na algun pilot 


school e modelo aki di stimula les di musica na scolnan. 


* Durante henter afia comunidad por a tuma nota di e trabou 
di DOW den diferente bario, a traves di e maneho di Ministerio 
cu ta duna oido na necesidad di comunidad. Hopi caminda 
a wordo drecha durante e ultimo dos afia. Elevando calidad 
di bida di e ser humano. Despues di a warda mas cu 40 
aña, habitantenan den vecindario di Hooiberg a keda masha 
contento na momento cu a cuminsa asfalta nan caminda. 
Sin ningun duda cu awo e problema di stof lo keda algo den 
pasado. Pabien na e habitantenan. 


* Esaki tabata e Ultimo siman pa haci entrega di zienswijze riba 
ROPV. E proceso di ROPV ta andando pa cual desde prome di 
October 2019 e concepto di ROPV (cROPV) tabata ‘ter inzage’ 
te cu prome di November, desde prome di November a inicia 
cu e proceso di zienswijze cu ta tumando luga te cu prome di 
December 2019. Considerando cu e fecha aki ta diadomingo, 
huridicamente comunidad por entrega zienswijze te cu dialuna 
2 di december pa 120r di merdia! 


* Diaranson un reunion a tuma luga den un ambiente ameno 
cu e organisacionnan AHATA, ATIA y KVK. Topico cu a trata 
tabata e ley di prohibicion di Plastic di un solo uzo, styrofoam 
y Oxybenzone cu a pasa recientemente. 

E organisacionnan tabatin reaccion sumamente positivo riba e 
gran paso aki cu Gobierno a tuma a traves di trabou duro cu a 
tuma luga di parti Ministerio encarga cu medio ambiente, cual 
mester bisa cu ta un paso cu a pone Aruba den luz positivo 
internacionalmente. 


* E noticianan positivo a sigui diaranson na momento cu 
Gobierno di Aruba a firma acuerdo cu diferente comerciante 
di Sector Priva, como muestra di nan sosten na e ley di 
prohibicion di plastic di un solo uzo, styrofoam y Oxybenzone. 
Di e forma aki sector priva tambe ta uni na e paso grandi aki 
pa atende (na diferente forma) cu e retonan medio ambiental 
cu tin mundialmente. 


* Minister di Desaroyo Economico di Corsou sra. Giselle Mc 
William y su delegacion a bishita Pais Aruba riba un mision 
economico; durante cual a discuti algun punto di importancia 
pa cu e cooperacion economico, conectividad maritimo y 
cooperacion riba e tereno di turismo entre Aruba y Corsou. 
Minister Maduro a informa cu durante e reunion a yega na un 
consensus riba un formulario modelo cu lo facilita e comercio 
entre Aruba y Corsou. E formulario cu ta forma digital ta 
remplaza e formulario EUR1 y su uzo lo drenta na vigor 1 di 
januari 2020. Tambe a finalisa e proceso di negociacion pa 
e liber comercio di producto entre Aruba y Corsou. Pronto 
e titulaman di economia lo firma un ‘Onderlinge Regeling 
Vrijhandel' cu lo percura pa productonan cu ta wordo traha na 
Aruba por wordo exporta sin barera pa Corsou y vice versa. 


* Diamars mainta Minister Xiomara tabata presente hunto cu 
famia y amistadnan di Betico Croes, coleganan di Gabinete y 
Miembro di Partido MEP pa conmemora 33 afia di fayecimento 
di nos Libertador Betico Croes cu un bunita ofrenda floral na 
su luga di descanso. 

Continuacion Resumen di Siman 


* Den cuadro di Dia di Musico y e celebracion di Dia di Santa 
Cecilia Patrona di tur Musico, Departamento di Cultura a 
presenta e resultado di e investigacion di e proyecto di musica, 
'Biografia di Artista di Musica Arubiano. E meta di e proyecto 
aki ta pa conserva, proteha y promove nos herencia cultural 
pa haci esaki accesibel pa publico en general y pa scolnan en 
particular. A entrevista e artistanan cu tin trayectoria amplio y 
di impacto riba nos herencia cultural. Resultado final lo ta un 
produccion di un buki cu lo aporta na documentacion di Aruba 
su historia musical. 


* Diabierna e personal di Departamento di Impuesto DIMP a 
celebra Dia di Impuesto. Minister Maduro a bishita e encuentro 
aki y a brinda un discurso den cual a gradici tur empleado pa e 
trabou cu ta wordo haci pa e departamento importante aki pa 
nos Pais. 


* Minister di Economia tabata presente na e apertura di 
Factory Store y Arupro Plastic Recycle Centre na San Nicolas. 
Minister Maduro a hiba palabra felicitando e propetario sr Andy 
Hernandes, famia y tur trahador di Arupro pa e confiansa den 
economia di Aruba, specialmente den esun di San Nicolaas. 
Esaki ta un proyecto cu a keda presenta durante e prome 
San Nicolaas Business Summit di San Nicolaas Business 
Associacion, cu awor ta bira un realidad. 


* Diabierna anochi Minister di Cultura tabata presente na cas 
di Mama Rosa pa duna un reconocemento na Sra. Eveline 
"Lientje' Sprok-Laclé pa su trayectoria di 35 afia den e mundo 
di Gaita. Minister Maduro a gradici sra. Eveline pa tur e trabou 
haci pa asina durante e 35 afianan aki pueblo por a haya 
oportunidad di biba nos cultura cu cancionnan cu ta pone un 
dushi ambiente di fin di aña. 


* Diasabra atardi Minister Maduro a bishita e Kidpreneur$ 
Bazaar den Caya Betico Croes. E proyecto aki ta un iniciativa 
di e seccion IDEA di Departamento di Asuntonan Economico 
cu ta ofrece e programa 'KidSpreneur with BIG Ideas' na 
muchanan di entre 9 pa 13 afia cu ta bishita Traimerdia of 
a participa na Kid$ BIZ Market durante di vakantie di scol. 
Durante e programa nos hobennan a sifia desaroya nan 
talento empresarial trahando diferente producto y a sifia con 
pa trece esaki na benta pa publico. Durante e bazaar un total 
di 35 hoben a demostra nan talento y tabata un placer pa wak 
e entusiasmo di nos hobennan cu a participa na e Kidspreneur 
Bazaar. Masha danki na IDEA, Trai'merdia, tur mayor y tur 
persona cu a logra haci e cursonan y e bazaar un gran exito. 


“Minister di Cultura a presencia diasabra e Concierto ‘Aruba Bo 
Ta Bendiciona' den Cas di Cultura. E mandatario a disfruta den 
compania di nos grandinan di varios Cas di Cuido di un bunita 
concierto den cual Gabinete Wever-Croes y specialmente e 
mandatario a ricibi bendicion pa e trabou importante cu ta 
wordo haci na beneficio di pueblo di Aruba. 


* Diadomingo anochi Minister di Cultura tabata presente na Cas 
di Cultura pa e bunita Presentacion Musical Cultural Navidefio 
di Academia Musical di Harpa y Cuarta bou direccion di sr. 
Edgar Kelkboom. Minster Maduro a haci uzo di e invitacion 
pa asina brinda un homenahe na sr Edgar Kelkoom pa su 
dedicacion di 25 afia na formacion musical di nos hobennan 


brindando nan les di Harpa y Cuarta. Masha danki sr Kelkboom 
pa e bunita trabou na bienestar di nos cultura. 


* Minister Maduro a reuni hunto cu expertonan di Departamento 
di Estadistica CBS y Senior Advisor di Caribbean Regional 
Technical Assistance Centre CARTAC y IMF advisor Sr. Zia 
Abbasi riba e cifranan di e Cuentanan Nacional y e GDP nobo 
di Pais Aruba. Sr. Abassi a haci un analisis di e informacion y 
metodologia cu CBS ta uza pa traha e Cuentanan Nacional di 
Aruba y pa stipula Aruba su GDP y ta yega na e conclucion cu 
no tin motibo pa duda den e cifranan presenta pa CBS. 


* E siman aki Minister Dangui Oduber a reuni cu colega Minister 
di Economia y Turismo di Corsou sra Giselle Mcwilliam. A 
discuti varios topico di interes comun pa wak con por estrecha 
e lasonan y traha mas cerca cu otro den turismo. A trata 
incentivonan hunto pa turismo crusero. 


* SVb na Eagle ta bay haya un renobacion y expansion. 
Diaranson atardi Minister di Salubridad Publico Sr. Dangui 
Oduber a acudi na Banco Social di Aseguradonan (SVb) na 
Eagle pa anuncia e renobacion y expansion di e oficina. E 
mandatario a duna un discurso caminda el a enfoca riba e 
necesidad di e renobacion y expansion di e edificio di SVb na 
Eagle. “Na momento cu mi a drenta den Gobierno mi tabata 
na altura di e situacion di escasez den espacio pa traha cu 
SVb tabata encontra su mes den dje”, asina e mandatario a 
expresa den su discurso. El a pidi director di Svb pa pone 
como prioridad pa percura pa SVb haya un edificio nobo y 
tambe renoba e edificio existente. Esaki ta hopi importante pa 
e trahadornan tin un espacio comodo pa por haci nan trabou. 
E hende pa e Gobierno aki ta central y Minister Oduber ta 
contento con SVb ta wordo maneha y dirigi pa a percura pa 
nan haya un edificio nobo. E Gobierno aki a cumpli cu deseo 
di e trahadornan. 


* Pa prome biaha nos como pais Aruba ta logra reconoce un 
educacion profesional di specialisacion den e ramo di medicina. 
Pues oficialmente estudio di 

specialisacion ‘Arts Arbeid en Gezondheid Aruba’, kiermen 
specialista den salud ocupacional. Esaki ta un estudio cu por 
bisa ta di Aruba pa Aruba. 

Ministerio di Salubridad conhuntamente cu Departamento di 
Salud Publico a percura na su luga pa e specialismo aki hafia 
su reconocimento mereci den e ley di AruBIG. Na e momento 
aki ya caba un decreto nacional a wordo traha cu ta contene 
entre otro e concepto pa reconoce e specialismo aki na e 
mesun momento cu AruBIG drenta na vigor pa tur medico na 
Aruba. 


* Afia 2019 tawata un afia record pa loke ta trata turistanan 
for di Hulanda. Minister Dangui Oduber su maneho di turismo 
ta dirigi riba calidad, diversificacion, mehoracion, servicio y 
obviamente upgrading y mehoracion di areanan turistico. Den 
cuadro di diversifacion ya caba minister Oduber a percura pa 
diversifica nos Turismo den e area Norte Americano. Asina a 
logra vuelonan directo cu American Airlines for di Chicago y 
Dallas. E vuelo directo di Dallas ta sumamente importante pa 
e conexion di West Coast pa Aruba caminda Dallas ta bira un 
hub. 

